Silvia Pertens

Silvia Pertens (sündinud 2. juunil 1998) on eesti võrkpallur. Ta on 2016. aastast kuulunud Eesti naiste võrkpallikoondisse ja hooajast 2023/24 mängib ta Eesti meistriliiga klubis Rae Spordikool/Viaston. Silvia Pertens kuulus aastatel 2013–2017 Eesti tütarlaste koondisse (sündinud 1998. aastal ja hiljem), kelle peatreener oli Merle Keerutaja. Koondis osales omavanuste EM- ja MM-valikturniiridel, kuid põhiturniirile ei pääsenud. Alates 2016. aastast on ta kuulunud Eesti naiste võrkpallikoondisse; paus tuli sisse vaid siis, kui ta õppis Ameerika Ühendriikides ülikoolis. Euroopa meistrivõistluste finaalturniiril ta esindanud Eestit ühel korral (2023), kui saadi kahekümne kolmas koht. Ta on Eestit esindanud Euroopa liigas kolmel turniiril ning võitnud Hõbeliiga 2023. aastal. Õpingute ajal (2013–2017) Audentese Spordigümnaasiumis võistles ta kooli esindusklubi koosseisus, kellega osaleti Eesti meistrivõistlustel ja Eesti karikavõistlustel. Esimesel hooajal (2013/14) ta põhimängijate hulka ei kuulunud, kuid järgmisel hooajal sai juba rohkem väljakule. Selle võistkonnaga medalitele ei jõutud. Alates hooajast 2015/16 osales ta paralleelselt ka Kohila võrkpalliklubiga Balti liigas, mis võideti samal hooajal (Silvia naiskonna põhikoosseisu ei kuulunud). Hooajal 2016/17 oli Silvia mänguaeg suurem ning Balti liigas saadi teine koht. 2017. aasta sügisest alustas Silvia õpinguid USAs Houstoni Ülikoolis ning sõlmis lepingu sealse võrkpallinaiskonna Houston Cougarsiga, kellega osaleti Ameerika üliõpilasvõistlustel ja liigades. Oma esimesel aastal (2017/18) alustas ta 23. mängust üheksas ning üldiselt naiskonna põhikoosseisu ei kuulunud. Järgmisel aastal (2018/19) kuulus ta juba naiskonna põhikoosseisus alustades kõigis 33 mängus ning oli üks kindlatest rünnakuliidritest. 2018. novembris valiti ta ka NCAA nädala sümboolsesse koosseisu. Ülikooli naiskonnaga medalitele ei jõutud. 2019/20 hooaja keskel naasis Silvia kodumaale ning liitus Tallinna Ülikooli võrkpallinaiskonnaga, kuid hooaeg katkestati koroonapandeemia tõttu ning medalikohti välja ei mängitud. Hooajaks 2020/21 läks Pertens võrkpalliklubisse TalTech/Tradehouse, mis komplekteeriti koondise baasklubiks mängijatele, kes välismaale ei siirdunud. Naiskond võitis hooajal kõik kohalikud tiitlivõistlused: Eesti karika- ja meistrivõistlused ning Balti liiga. Hooajast 2021/22 läks Silvia välismaale profimängijana ning liitus Soome meistriliiga klubiga Pihtipudase LiigaPloki. Klubi osales Soome meistriliigas, kus play-off'i ei jõutud ning hooaeg lõpetati üheksandana. Silvia oli naiskonna põhimängija. Uueks hooajaks (2022/23) liitus Silvia Pertens Itaalia esiliiga klubiga Akademia Sant'Anna. Silvia alustas põhimängijana, kuid klubi plaanide muutusega lühenes ka Silvia mänguaeg. Hooaja keskel (detsembris 2022) klubi loobus temast ning hooaja teise poole mängis Pertens Sloveenia meistriliiga klubiga GEN-I Volley. Klubi oli selleks hetkeks taganud pääsu Sloveenia karikavõistluste poolfinaali, kuid finaali ei jõudnud. Sloveenia meistrivõistlustel saadi teine koht. Hooajal 2023/24 naasis Pertens Eestisse ning liitus Rae Spordikool/Viastoniga. Klubi ajaloos osaleti esmakordselt Balti liigas (kus saadi final-fouris neljas koht) ning jõuti Eesti meistrivõistlustel finaali (kus saadi teine koht). Pertens oli naiskonna üks põhi rünnakujõude ning kogu Balti liiga suurim punktitooja (341 punkti). Balti liiga 2015/16 Kohila võrkpalliklubiga 2016/17 Kohila võrkpalliklubiga 2020/21 TalTech/Tradehouse'iga Riikide meistrivõistlused 2020/21 Eesti meistrivõistlused TalTech/Tradehouse'iga 2022/23 Sloveenia meistrivõistlused GEN-I Volleyga 2023/24 Eesti meistrivõistlused Rae Spordikool/Viastoniga Riikide karikavõistlused 2020/21 Eesti karikavõistlused TalTech/Tradehouse'iga Individuaalsed auhinnad 2023/24 Eesti meistrivõistluste parim nurgaründaja Võrkpalli rahvusnaiskond alustas valmistumist koduseks EM-valikturniiriks ERR arhiiv, 26.04.2016. Eesti naiste võrkpallikoondis 2016 Eesti Võrkpalli Liidu arhiiv (vaadatud 03.01.2023). Tere tulemast Rae SK/VIASTON naiskonda @silviapertens ! 💛 Rae Spordikool/Viaston Instagram, 28.09.2023. Tüdrukud 98 Eesti Võrkpalli Liidu arhiiv (vaadatud 03.01.2023). Eesti võrkpallinaiskonna uus juhendaja nimetas koondise kandidaadid ERR, 07.04.2020. Rahvusnaiskonna peatreener Orefice: kõik juhtub põhjusega ERR, 15.08.2023. CEV EuroVolley 2023 | Women CEV arhiiv (vaadatud 30.09.2023). Südilt võidelnud vollekoondis jäi Portugalile alla ka teises mängus Postimees, 02.06.2021. EUROOPA HÕBELIIGA ⟩ Naiste võrkpallikoondise debütandid: meid on väga hästi vastu võetud Sakala Postimees, 12.06.2022. Eesti naiste võrkpallikoondis jõudis pika lahingu abil Kuldliigasse ERR, 25.06.2023. Houston adds Estonia National Team member Silvia Pertens for 2017 Volleymob, 10.08.2017. Silvia Pertens, 2018 Women's Volleyball Roster Houston University Cougars (vaadatud 03.01.2023). Thompson and Pingel earn first November volleyball honors Geico, 05.11.2018. TalTech/Tradehouse krooniti Eesti meistriks ERR, 10.04.2021. LiigaPlokille uusia pelaajasopimuksia! LiigaPloki koduleht, 22.06.2021. Võrkpallurid välismaal: alustatakse play-off'idega, Venno võitis karika ERR, 14.03.2022. Wing-spiker statistics 2021/22 Mestaruusliiga statistics (vaadatud 03.01.2023). L’estone Silvia Pertens è la nuova schiacciatrice dell’Akademia Sant’Anna Volley News Italy, 11.07.2022. La Desi Shipping Akademia Messina si separa da Silvia Pertens Volley News Italy, 19.12.2022. Estonska popestritev v Novi Gorici Sportklub Odbojka, 30.12.2022. Pokal Ž 2022/23 Dataproject (vaadatud 22.04.2023). Ken Thor Aabrams: Viiendas geimis raskesse seisu jäänud Rae Spordikool/VIASTON jõudis esmakordselt finaali Delfi, 20.03.2024. Baltic Women`s Volleyball League 23/24 Dataproject (vaadatud 14.04.2024). Silvia Pertens Mängija profiil CEV kodulehel Silvia Pertens Volleybox Silvia Pertens Eesti Võrkpalli Liit